Taman Nasional Vadehavet

Taman Nasional Vadehavet () kadadosang taman nasional Denmark ring tanggal 17 Januari 2008, ngawit saking warsa 2010.Nationalpark Wadden Sea  Vadehavets formidlerforum (the collaboration of 'Wadden Sea communication forum')  Taman Nasional Vadehavet inggih punika taman nasional Denmark sané pinih ageng ring jaba Greenland lan nglikubin kepahan Denmark saking Segara Wadden saking Ho Bugt ngantos pawatesan Jerman, tur ngranjing ring nusa-nusa Fanø, Mandø lan Rømø, taler Skallingen, lebah Varde Å, lan akeh tanah rawa Tjæreborgmarsken, Ribemarsken, Margrethekogen miwah De Ydre Diger in Tøndermarsken.

Segara Wadden kaloktah ring internasional pinaka genah masandekan yutaan kedis migrasi, lan langkungan saking 10 yuta saking ipun nglintangin Segara Wadden ping kalih awarsa. Kawanan ageng jalak Éropa prasida kapanggihin sané makeber ring formasi sané kaloktah pinaka sort sol. Segara Wadden taler madué akéh kedis sané mataluh, ulam, lan invertebrata sakadi bintang segara lan kerang pelung. Punika ngicenin genah majeng ring lintangan saking 500 soroh entik-entikan lan buron.
Santukan kaakéhan soroh kauripan sané unik lan ekosistem antar pasang susut sané utuh, ngawit warsa 2014 sampun dados pahan Denmark saking Situs Tetamian Jagat Segara Wadden.Wadden Sea World Heritage Site at waddensea-worldheritage.org. Retrieved on 29 April 2010. Rajaputra Joachim saking Denmark inggih punika Panyaib Pusat Segara Wadden.

Jimbar 97% dari taman nasional pinaka pahan saking Natura 2000, kakepah dados makudang-kudang wewidangan: suaka kedis, suaka satwa lan Tanah belus Ramsar sané mabuat ring internasional. Wewidangan punika kawangun antuk bioma sekadi pasih asah sané endep, saluran pasang susut, datar pasang susut, loloan, padang tegal pasih, bias asah lan bukit bias.

 Pustaka 

 Pranala jaba 
 Map of the area
 official homepage

Vadehavet